ইসরায়েল কি স্বঘোষিত অধিকারের অজুহাত তুলে সিরিয়ার যেকোনো জায়গায় ইরানি বাহিনীর ওপর হামলা চালাবে? সিরিয়ায় তারা বিমান হামলা চালালে রাশিয়া কিছুই করবে নাএমন নিশ্চয়তা কি নেতানিয়াহু দিতে পারবেন? ঘটনা যা-ই ঘটুক, রাশিয়া ও চীন জানে, শীর্ষস্থানীয় মার্কিন কর্মকর্তারা যেকোনো উপায়ে আন্তর্জাতিক অঙ্গনে যুক্তরাষ্ট্রের আধিপত্য ধরে রাখতে চান। সংকট কাটানোর জন্য রাশিয়া যুক্তরাষ্ট্রের সঙ্গে রাসায়নিক হামলা-চেষ্টা বিষয়ক গোয়েন্দা তথ্য শেয়ার করার চেষ্টা করছে। কিন্তু ওয়াশিংটন কি শুনবে? তাদের কাছে সিরিয়া ও ইরান সরকার চরম শত্রু। রাশিয়ার কোনো যৌক্তিক কথা কি তাদের ওপর প্রভাব ফেলতে পারবে? রাশিয়া ভূমধ্য সাগরে জড়ো করা ক্ষেপণাস্ত্র কাজে লাগানোর হুমকি দিলে বোধ হয় কাজ হতে পারে। কিন্তু তারপর কী?